**Zidul tău de mărgean**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dăruită lui Andrei Stomff

Oh, sfarmă iubite cel zid de mărgean

Pustiul Saharei l-am ascuns într-o carte

Înot am trecut Oceanul Indian

Din Calea Lactee-am făcut bele-arte.

Tu ești nucleul din sistemul solar

Care-mi reverberează tainic lumina

Încuie cu lacăte vântul polar

În ploaia de vară fă să râdă grădina.

Curcubeu să răsară din mare spre țărm

Scânteia din vântul hoinar să-l străpungă

Sub floarea de tei lângă tine s-adorm

Emoția cuantei de vis să ne-ajungă.

Pe băncile şcolii bele-arte să fim

Pustiul Saharei să-necăm în ocean

În Calea Lactee doi atomi să plutim

Trecând fără griji zidul tău de mărgean.